kardosdrur/scandi-wiki huggingface dataset:
Georg Høeberg

Georg Valdemar Høeberg (27. december 1872 i København – 3. august 1950 i Vedbæk) var en dansk violinist, dirigent og komponist. Han var bror til operasangeren Albert Høeberg og cellisten Ernst Høeberg og dattersøn af H.C. Lumbye.

Allerede i 1888 blev han elev på Musikkonservatoriet med bl.a. Jørgen Ditleff Bondesen, Niels W. Gade og Valdemar Tofte som lærere. Han havde violin som hovedinstrument og studerede derudover klaver, og komposition.

Efter yderligere violinstudier i Berlin fik han plads som violinist i Det Kongelige Kapel fra 1897 – 1901. Samtidig begyndte han at komponere og i 1899 fik han Det anckerske Legat. Fra 1900 var han ydermere violinlærer på Konservatoriet frem til 1914 da han blev kapelmester for Det Kongelige kapel som afløser for Frederik Rung. Den post havde han frem til 1930. I årene fra 1910 – 1914 havde han været leder af koncerterne i Dansk Koncertforening og havde der bevist sine evner som dirigent.

Hans musikalske produktion var lille og faldt enten før eller efter hans kapelmestertid.

Musik 
 op. 1 Sonate i G-dur (violin og klaver)
 op. 2 Sonate i a-mol (cello og klaver)
 op. 3 Romance (violin og orkester/klaver)
 op. 4 Cinq morceaux (klaver)
 op. 5 Melodie og Etude-Caprice (violin og klaver)
 op. 7 Stemninger (9 Klaverstykker 1910)
 op. 8 Et bryllup i Katakomberne (opera 1909)
 op. 10 Antonies Fristelser (ballet)
 op. 11 To sange (Blomsterne sove; En lille bivise – kor)
 op. 12 Symfoni i E-dur
 op. 13 To sange for mandskor (Den danske Ager..)
 op. 14 Lyriske Stykker (violin og klaver – mindst 5 – 1911)
 op. 15 Legende for Strygeorkester 1934
 op. 16 Sange (Saa skær du er som Blomstens Dug; Saa mangen Gang jeg anket har; Tidt naar min Sjæl mig synes – 1911)
 op. 17 Paris' Dom (Ballet 1912)
 op. 26 Fantasi, Symfonisk Koncertstykke (kor og orkester 1944)

 Allegretto (obo og orkester/klaver – 1894)
 Romanze (sang 1894)
 Carmela (sang 1894)
 Danmarks Marschen (1911)
 Naar Du, min Gud, engang (orkester 1931)
 Variationer over et tema af Johann Gottlieb Naumann (1931)
 Hvis Danmarks kommende Dage/skal lyse med Morgenskær (sang 1934)
 Variationer over et tema af W. A. Mozart fra Figaros Bryllup (1937)
 Hvis Danmarks kommende dage (SATB 1941)
 Andante for horn og Orgel (1942)

 Nordisk Festpræludium (bl. kor og orkester)
 Til mit Hjærtes Dronning (sang)
 Kærlighedens Komedie (skuespil i 3 akter)

Kilder mm.m 
 Dansk biografisk Håndleksikon
 Gerhardt Lynge: Danske komponister i det 20. Aarhundredes begyndelse (1917)
 Ejnar Jacobsen og Vagn Kappel: Musikkens Mestre b. 2 (1947)

Eksterne henvisninger 
 

Danskere i 1900-tallet
Komponister fra Danmark
Klassiske komponister fra det 20. århundrede
Dirigenter fra Danmark
Operakomponister fra Danmark
Violinister fra Danmark
Kongelige kapelmusici fra Danmark
Personer i Kraks Blå Bog (afdøde)
Personer i Dansk Biografisk Leksikon
Tenna Kraft

Hortensia "Tenna" Kristine Sofie Erogine Kraft, født Frederiksen (16. maj 1885 i København – 16. marts 1954 sammesteds) var en dansk operasanger (sopran).

Hun debuterede i 1906 som Elsa i Lohengrin under navnet Tenna Frederiksen. Som den førende lyrisk-dramatiske sopran på Det kongelige Teater sang hun Marguerite i Faust, Desdemona i Otello, Fru Ingeborg i Drot og Marsk. Særlig kendt blev hun for titelrollen i Leonora Christina af Siegfried Salomon (1885-1962) med sangen Der er tre hjørnestene. Efter afskedsforestillingen i 1939 blev hun fejret ved en fest med 200 gæster på Hotel d'Angleterre med deltagelse af bl.a. statsministeren, Thorvald Stauning. Hun blev i 1927 gift med direktør for Det danske Petroleumsselskab Frederik W. Kraft (1879 – 1962). Privat havde Tenna Kraft et nært venskab med skuespilleren Bodil Ipsen. 

Tenna Kraft er begravet på Vedbæk Kirkegård.

Hædersbevisninger 
 1914 Kongelig kammersanger
 1922 Ingenio et arti
 1932 Tagea Brandts Rejselegat

Litteratur 
 Holger Jerrild, "Hos Tenna Frederiksen" s. 88-95 i: Gads Danske Magasin, 1929.

Referencer

Eksterne henvisninger 
 Dansk kvindebiografisk Leksikon
 
 

Operasangere fra Danmark
Modtagere af Tagea Brandts Rejselegat
Personer fra København
Modtagere af Ingenio et arti
Personer i Kraks Blå Bog (afdøde)
Kongelige kammersangere
Personer i Dansk Kvindebiografisk Leksikon
Personer i Dansk Biografisk Leksikon
Danskere i 1900-tallet
Someș

Someș (ungarsk: Szamos) er en flod, der har sit udspring i Transsylvanien, hvor Someșul Mare og Someșul Mic (Stor Someș og Lille Someș) mødes ved byen Dej. Derefter strømmer floden vestpå ind i Ungarn, hvor den flyder sammen med floden Tisza, som selv er en biflod af Donau.

Floder i Ungarn
Vandløb i Rumænien
Mureș

Mureș (ungarsk: Maros) er en flod der opstår i Transsylvanien og derefter strømmer ind i Ungarn og løber sammen med Tisza (biflod til Donau) ved byen Szeged.

Kilder og henvisninger 

Donaus bifloder
Floder i Ungarn
Vandløb i Rumænien
Octavian Goga

Octavian Goga (1. april 1881 – 7. maj 1938) var en rumænsk digter og politiker.

Goga blev  i Transsylvanien, der dengang var en del af Ungarn, og han var medlem af den rumænske nationalbevægelse. Goga var premierminister i 1937-38.

Eksterne henvisninger 

Politikere fra Rumænien
Digtere fra Rumænien
Dennis Rader

Dennis Lynn Rader, (født den 9 marts, 1945) er en amerikansk seriemorder, som har myrdet 10 mennesker i Sedgwick County, Kansas, USA, i perioden 1974 til 1991. Han er kendt som BTK killer (eller BTK Strangler), hvilket står for "Bind, Torture and Kill" (Bind, Torturer og Dræb), hvilket beskriver hans fremgangsmåde. Kort tid efter mordene, modtog politiet og de lokale medier, breve fra BTK killer, som pralede med morderne og kendskab til detaljer ved mordene. Efter en lang pause i brevene, begyndte de igen i 2004, hvilket ledte til hans anholdelse og senere domfældelse.

Barndom 
Dennis Rader var den ældste af 4 brødre 
Han er søn af William Elvin og Dorothea Mae (født Cook) Rader. Han voksede op i Wichita og tog afgangseksamen ved Riverview School, og senere gennemførte han gymnasiet. Ifølge flere rapporter, og sin egen tilståelse, var han allerede som barn dyremishandler.
et af advarselstegnene i MacDonalds studier/værker
Rader gik på Kansas Wesleyan University i tiden 1965–1966 og var 4 år i U.S. Air Force, fra 1966 til 1970, hvor han var udstationeret i blandt andet Texas, Okinawa, Sydkorea, Alabama, Grækenland og Tyrkiet.
Da han vendte tilbage til USA, flyttede han til Park City, en forstad lidt nord for Wichita. Han arbejdede for en tid i slagterafdelingen i Leekers IGA supermarked, hvor hans mor var ansat som bogholder.

Personlige liv 
Han blev gift med Paula Dietz den 22. maj 1971, og de har to voksne børn sammen. Han gik på Butler County Community College (fagskole) i El Dorado, hvor han bestod en eksamen i elektronik i 1973. Han begyndte samme efterår på Wichita State Universitya, hvor han bestod i 1979, med en bachelor i Retsplejeloven.

Fra 1972 til 1973 arbejdede Rader som montør for Coleman Company, et campingudstyrsfirma, ligesom to af BTKs tidlige ofre havde gjort. Derefter arbejdede han en kort tid i 1973 for Cessna, som er et firma der bygger fly. Fra november 1974 og frem til han blev fyret i juli 1988, arbejdede Rader for et firma (ADT Security Services), som solgte og installerede alarmsystemer til forretninger. I den tid Rader var ansat der,
havde han forskellige stillinger, blandt andet som installationsmanager. Man går ud fra at det var her han lærte, at afbryde folks tyverialarmer.
Rader var folketællingtilsynsførende for Wichita-området i 3 måneder, i 1989, i forbindelse med folketællingen i 1990 i USA.

I 1991 blev Rader ansat som tilsynsførende ved Compliance Departement (vedligeholdelsesafdelingen) i Park City, en afdeling med flere forskellige funktioner, blandt andet dyrekontrol, zoneinddeling, boligforhold, generelt set at håndhæve og undersøge forskellige utålelige sager. I denne position, sagde naboer, at Rader var overivrig og ekstrem streng: en nabo klagede over aflivning af hendes hund uden grund. Den 2. marts 2005, opsagde Park City Boligforening Rader, fordi han ikke var mødt på arbejde eller gav besked om udeblivelse. Rader var blevet anholdt for mord 7 dage tidligere.

Kilder 

Seriemordere fra USA
Hvilsager Kirke

Hvilsager Kirke, Hvilsager Sogn, Sønderhald Herred i det tidligere Randers Amt.

Kirken ligger højt placeret i terrænet på kirkebakken. I 1600-tallet var tårnet højere, og fungerede som sømærke ved indsejlingen i det daværende Kolindsund. Kirken er oprindeligt en kvaderstensbygning, opført antagelig i 1100-tallet. Som den fremstår nu er den dog resultatet af en meget omfattende ombygning i 1772. I korets vægge, og i en mindre grad også skibets, ses de gamle kvadersten bevarede. Men ellers er byggematerialet røde teglsten.

Eksterne henvisninger 

 Kirkens beskrivelse i Trap – Kongeriget Danmark (3. Udgave 4. Bind, s. 945 hos Projekt Runeberg
 Hvilsager Kirke  hos Nordens Kirker
 Hvilsager Kirke hos KortTilKirken.dk

Kirker i Syddjurs Kommune
Kirker i Århus Stift
Kirker i Randers Amt
Rassemblement pour la démocratie et le progrès

Rassemblement pour la démocratie et le progrès er et politisk parti i Tchad, ledet af Lol Mahamat Choua, oprettet i 1992. 

Politiske partier i Tchad
STS-8

STS-8 (Space Transportation System-8) var Challengers tredje rumfærge-mission. Opsendt d. 30. august 1983 og vendte tilbage den 5. september 1983.

Et kraftigt uvejr opstod mens rumfærgen stod klar på rampen, det var den første opsendelse hvor en rumfærge skulle opsendes om natten.

Rumsyge svarer til transportsyge, men på de tidlige missioner forstod man ikke fænomenet, så en del af missionen var dedikeret til at undersøge problemet. På rumfærgen var der udover besætningen seks rotter om bord, rotternes adfærd og reaktioner blev undersøgt.

Et elektroforeseeksperiment udnyttede det vægtløse miljø. I 1980'erne ville man gerne opføre automatiske rumfabrikker, hvor elektroforese skulle kunne raffinere lægemidler. Challengers havari i 1986, samt forbedrede jordbundne produktionsmetoder fik mere eller mindre aflivet disse visioner.

På missionen blev en indisk satellit INSAT-1B sat i kredsløb.

Rumfærgens Ku-bånd-antenne blev testet mod TDRS-1 satellitten. Frontenden af rumfærgen blev holdt væk fra sollyset i 14 timer for at undersøge virkning af ekstrem kulde.

Nyttelast
 INSAT-1B, Indisk satellit
 Continuous Flow Electrophoresis System (CFES)
 Shuttle Student Involvement Program (SSlP) experiment
 Incubator-Cell Attachment Test (l CAT)
 Investigation of STS Atmospheric Luminosities (ISAL)
 Radiation Monitoring Equipment (RME)

Hovedartikler:

Besætning 
   Richard Truly (kaptajn)
   Daniel Brandenstein (pilot)
   Dale Gardner (missionsspecialist)
   Guion Bluford (missionsspecialist)
   William Thornton (missionsspecialist)

Eksterne henvisninger 

 STS-8 NASA 

Rumfærgeprogrammet
Prasutagus

Prasutagus var konge af icenerne, en keltisk stamme i dagens Norfolk i England. Han sad ved magten, da romerne under kejser Claudius invaderede de britiske øer i 43, og fordi han indledte et samarbejde med dem, blev icenernes rige et klientkongedømme i romersk Britannien.

Han var gift med Boudicca, der som enke i år 61 ledede icenerne i et voldsomt oprør mod romerne.

Se også 
Boudicca

Romersk Britannien
Konger
Icener

Icenerne var en keltisk stamme som levede i dagens Norfolk i England fra ca. 1. århundrede f.Kr. til 1. århundre e.Kr..

De nævnes af Tacitus, som i ca. 118 skrev om begivenheder i romersk Britannien i det 1. århundrede. Han fortalte at de i 43, da kejser Claudius invaderede de britiske øer, hjalp romerne, og for dette blev belønnet med at icenernes rige fik fortsætte som klientkongedømme.

I 61 gjorde de oprør mod romerne. Det sidste af de to oprør var det største og mest fremgangsrige. Forhistorien var at stammens hersker, Prasutagus, forsøgte at give sit halve rige til familien frem for at overlade til det romerne. Prokuratoren Catus Decianus fik hele området, og skal have ladt Prasutagus' kone Boudicca piske og hans døtre voldtages. Dette førte til at Boadicea samlede en stor hær og gik mod Camulodunum, som blev plyndret og brændt. Hun udsatte derefter Verulamium og Londinium for samme behandling. Romerne klarede efter dette at slå icenerne på slagmarken et sted udenfor London.

Efter at icenerne var slået blev deres rige gjort til en romersk administrativ enhed, en civitas. Administrationscenteret var Venta Icenorum, 2–3 km fra Arminghall, ved landsbyen Caister Saint Edmunds omkring 8 km syd for dagens Norwich.

Flere mønter slået af icenerne er fundet. Flere af dem har afbildninger af en hest, som man mener er et dyr som havde en speciel betydning for stammen.

Romersk Britannien
Keltiske stammer
Gjern Kirke

Gjern kirke ligger i Østjylland i det tidligere Gjern Herred, Skanderborg Amt, nu i Silkeborg Kommune, Region Midtjylland

Kor og skib er opført i romansk tid af rå kamp med tilhuggede hjørnekvadre over skråkantsokkel. Tre portaler er bevaret med søjlepar, rundbuestik og korsmærkede tympanoner, skibets syd og nordportal er tilmurede, korets nordportal er stadig i brug. I skibets murværk mod nord ses tre højtsiddende romanske vinduer, som er blændet i lysningen, tilsvarende ses et romansk vindue i korets nordmur. Tårnet blev opført i 1861, da kirken blev hårdhændet restaureret. Det nuværende apsis i røde mursten blev opført omkring 1900 over fundamenterne af et oprindeligt romansk apsis.

I sengotisk tid fik kor og skib indbygget krydshvælv. Den romanske korbue er omsat men har bevaret vangerne med skråkantsokkel og kragbånd. Altertavlen er en tosøjlet højrenæssancetavle, der blev nystafferet i 1913. Prædikestolen er et arbejde fra højrenæssancen. I stoleværket ses dele fra 1655 med initialer.

Den romanske granitfont har på kummen ringkæde under mundingsranden og derunder arkader, den svarer til fontene i Tvilum og Vejerslev.

Eksterne kilder og henvisninger 

 Gjern Kirke  hos nordenskirker.dk
 Gjern Kirke hos KortTilKirken.dk
 Gjern Kirke hos danmarkskirker.natmus.dk (Danmarks Kirker, Nationalmuseet)

Kirker i Silkeborg Kommune
Kirker i Århus Stift
Kirker i Skanderborg Amt
Tchads fodboldlandshold

Tchad repræsenterer Tchad i fodboldturneringer og kontrolleres af Tchads fodboldforbund.

Referencer 

Fodboldlandshold i Afrika
Johannes Sole Pedersen

Johannes Sole Pedersen (født 22. december 1930, død 27. december 2018 i Esbjerg), lærer og sløjdmand, senest sløjdlærerskoleforstander. 

 1952 lærereksamen
 1955 sløjdlærereksamen
 1956-57 sløjdlærereksamen i metalsløjd
 1960-72 leder af metalsløjduddannelsen i Askov
 1972-93 forstander på Askov Sløjdlærerskole og Sløjdhøjskolen i Esbjerg
 1975-93 medlem af Sløjdlærernes Fællesrepræsentation

Forud for ansættelsen som forstander var Sole Pedersen overlærer ved Esbjerg skolevæsen. 
Han har siddet i bestyrelsen for Sløjdforeningen af 1902.
Med udgangspunkt i Askov Skolesløjd har Sole Pedersen været med i udviklingen til nuværende skolesløjd, der ikke er opdelt i fortidens retninger.

Sole Pedersen boede i Esbjerg.

Henvisninger 
 Sløjdbladet 4/1975 o.a.; Sløjd 6/1990 p.141
 Flemming Jensen: Kurt Bay 75 år – Sole 80 år – Theodor 75 år. I: »SLØJD« 5/2010. Side 159-160. Tredobbelt fødselsdagsomtale.
 Fotos: Johs. Sole Pedersen i sløjdlærernes blå bog.

Sløjd
Skolefolk fra Danmark
Issa Serge Coelo

Issa Serge Coelo (født 1967) er en tchadisk filminstruktør, født i Biltine, Tchad.

Eksterne henvisninger 
 

Filminstruktører fra Tchad
Tjele Kirke

Tjele Kirke er sognekirke for Tjele Sogn i Midtjylland og ligger i umiddelbar tilknytning til Tjele Gods.

Kirkens ydre 
Kirken består af et romansk langhus hvis oprindelige vestlige del er fra 1100-tallet, medens den østlige del er tilbygget i 1573 af genbrugte granitkvadre fra Sct. Hans Kirke i Viborg. Ved langhusets østlige ende er der – også i 1573 – tilbygget et femsidet sakristi med et enkelt vindue og ved den vestlige ende samtidig et smalt tårn med gavle nord-syd. På kirkens sydside findes et våbenhus, hvis alder ikke er kendt. Desuden er her to vinduer. På nordsiden ses den tilmurede norddør. Selve langhuset og sakristi-tilbygningen står i blank kvaderstensmur. Våbenhuset er pudset med cement og tårnet er hvidtet. Kirken er overalt blytækket.

Kirkens indre 

Kirken er i sit indre hvælvet, i selve skibet med en slags tøndehvælv og i kordelen med et krydshvælv. Tårnet har et hvælvet underrum, som rummer et meget overdådigt barokt gravmæle for en tidligere ejer af Tjele, Geert Diderich Levetzau. Tårnrummet er adskilt fra resten af kirken med en meget fornemt udført smedejernsgitterportal. Samme Levetzau har også fået et stort epitafium, som er anbragt direkte over for syddøren og således indvendig dækker den gamle norddør.
Alterbordet er fra 1738, mens opsatsen er fra begyndelsen af 1900-tallet og skåret i træ af P. Skovgård. Den består af et midterstykke med et maleri øverst og et vers fra Lukas-evangeliet nederst, og to sidestykker som bæres af engle og har udskårne akantusblade. Altermaleriet forestiller den fortabte søn og er malet af Rud Petersen i 1919.
Prædikestolen er fra 1578. Den har søjler i hjørnerne og rundbuede felter med givernes – Jørgens Skrams og Hilleborg Daas – våben.
Døbefonten er en enkel romansk granitfont uden udsmykninger.
Foruden de nævnte gravminder er i koret ophængt en ligsten over Jørgen Skram og Hilleborg Daa, som ejede godset og kirken i slutningen af 1500-tallet, og som stod for den store ombygning, som har givet kirken sin nuværende skikkelse.
Det lille orgel af nyere dato er anbragt i hjørnet mellem indgangsdøren og åbningen til tårnrummet.

Varia 
Guldhornstyven Niels Heidenreich's far var degn ved Tjele Kirke.

Galleri

Referencer

Eksterne kilder og henvisninger 
 Tjele Kirke hos KortTilKirken.dk
 J.P. Trap: Danmark, 5. udgave, bind 17, side 336, København 1962.
 Erik Horskjær (ed.): De danske Kirker, bind 12, side 264. København 1969.

Kirker i Viborg Kommune
Kirker i Viborg Stift
Kirker i Viborg Amt
Balafon

Balafon er et afrikansk musikinstrument, som minder om xylofonen. Kendte musikere, som benytter sig af balafoner er blandt andet Gert Kilian, Mory Kanté og Rokia Traoré.

Eksterne henvisninger 

Musikinstrumenter
Republikkens dag

Republikkens dag er navnet på en offentlig helligdag i adskillige lande for at mindes den dag, da et land blev en republik. 

Helligdage
Joseph Brahim Seïd

Joseph Brahim Seïd (1927-1980) var en tchadisk politiker og forfatter. Han var justitsminister i Tchad 1966 – 1975. 

Som forfatter er han kendt for bøgerne Au Tchad sous les étoiles ("Under stjernerne i Tchad", 1962) og Un enfant du Tchad ("Et barn af Tchad", 1967), som i store omfang er baseret på hans eget liv.

 

Politikere fra Tchad
Forfattere fra Tchad
Flaskegræskar

Flaskegræskar (Lagenaria) er en slægt i familien græskar-familien med seks arter fra tropiske områder.

Græskar-familien
Abouna

Abouna er en tchadisk spillefilm fra 2003, instrueret af Mahamat Saleh Haroun. Den blev filmet i Gaoui og N'Djamena i Tchad og har vundet følgende priser:

 2002 Hong Kong International Film Festival: Firebird Award – Special Mention
 2002 Kerala International Film Festival: FIPRESCI Prize og Golden Crow Pheasant
 2003 Ouagadougou Panafrican Film and Television Festival: Baobab Seed Award, Best Cinematography, INALCO Award og UNICEF Award for Childhood

Referencer

Eksterne henvisninger 
 

Film fra 2003
Film fra Tchad
Oxford Street

Oxford Street er en af de vigtigste indkøbsgader i London. Den går fra Marble Arch ved nordvesthjørnet af Hyde Park, gennem Oxford Circus og frem til St Giles' Circus, i krydset med Charing Cross Road og Tottenham Court Road. Efter St Giles' Circus fortsætter gaden som New Oxford Street. På vestsiden af Marble Arch hedder fortsættelsen af gaden Bayswater Road.

Historik 
Gaden følger den romerske vej mellem Hampshire og Colchester, som gennem middelalderen blev den vigtigste udfartsvej fra byen. Mellem det 12. århundrede og 1782 hed den Tyburn Street, efter floden Tyburn som løb lige syd for den, og som nu er lagt i rør under gaden. Den var den sidste strækning på de dødsdømtes rejse fra Newgate fængsel til galgen ved Tyburn, lige ved stedet hvor Marble Arch står nu.

Mod slutningen af det 18. århundrede blev flere af jordene som lå ved gaden købt af jarlen af Oxford, og området blev derefter bebygget. I løbet af det 19. århundrede blev en række store butikker og varehuse etableret der, og den har holdt på sin position som Londons handlecentrum.

Oxford Street i dag 
Blandt de mest kendte butikker langs Oxford Street findes:
 Varehusene Selfridges (åbnet 1909), Debenhams, John Lewis og Marks and Spencer
 HMV, musikforretning som åbnede den første af sine mange butikker på Oxford Street. De er flyttet fra det oprindelige lokale til større lokaler i samme gade.
 Virgin Megastore, en af kædens største og ældste butikker

Veje i London
Mette Winge

Mette Winge (født 5. januar 1937 på Frederiksberg, død 15. april 2022) var en dansk forfatter, litteraturkritiker og dr.phil. og tidligere programchef i DR.

Winge blev født i 1937 på Frederiksberg. Hendes fødenavn er Merete Elisabeth Hagen. Hun var student fra Gentofte Statsskole fra 1955 og uddannet bibliotekar fra Danmarks Biblioteksskole i 1960. I 1965 blev Winge mag.art. i litteraturhistorie fra Københavns Universitet. Derefter blev hun lektor i litteraturhistorie på biblioteksskolen og i 1975 fagleder sammesteds. Sideløbende var hun også ekstern lektor i børnelitteratur på Københavns Universitet. Hun blev dr.phil i 1976 fra universitetet med afhandlingen Dansk børnelitteratur 1900-1945.

Winge har også i perioder været litteraturanmelder ved først Berlingske Tidende og  senere Politiken.

Hun blev chef for teater- og litteraturafdelingen i Danmarks Radio (DR) i 1982 og var Danmarks Radios første kvindelige programchef. Fra 1988 til 1990 var hun chef for radiokanalen P1.

Winge udgav sin første roman, Skriverjomfruen, i 1988. Den handler om Charlotta Dorothea Biehls liv i det 18. århundrede. Den blev fulgt af lang række romaner.

Hun blev gift med lektor Peter Winge i 1962. De fik to børn. Winge døde som 85-årig efter længere tids sygdom 15. april 2022.

Bibliografi 
Blandt Mette Winges omfattende forfattervirksomhed, kan bl.a. følgende værker nævnes:
 Skriverjomfruen – en guvernanteroman, 1988
 Novemberlys – en klunketidsroman, 1990
 Om at skrive historiske romaner, 1991
 Sandflugt – en kærlighedsroman, 1991
 Sund og nærende – børneromanen frem til 1945, 1992
 Den femte vinter – en besættelsesroman, 1993
 Grønt mørke – en koldtidsroman, 1994
 Hvor smiler fager – en litterær danmarksguide, 1994
 Kendte danskere, 1996
 Når fisken fanger solen, 1996
 Fortiden som spejl – om danske historiske romaner, 1997
 Nogle dage i september – en familieroman, 1998
 En dag i april 1918, 1999
 Skår – en provinsroman, 2001
 Fuglebal – en barokroman, 2003
 På besøg – med H.C. Andersen på danske herregårde, 2004
 Alle tiders Emma Gad, 2005
 Et udestående – en provisorietidsroman, 2005
 En gåde i december, 2006
 Thomas K – optrin af et liv, 2006
 Adam og Ovine – en ventetidsroman, 2008

Hæder og priser 
 1980 Danmarks Biblioteksforenings Jubilæumspris
 1981 Rosenkjærprisen
 1987 Publicistprisen
 1988 Kritikerprisen
 1989 Ridder af Dannebrogordenen
 Finlands Løves Orden

Referencer

Eksterne henvisninger 
 Mette Winge – Bibliografi fra Litteratursiden.dk 
 

Romanforfattere fra Danmark
Modtagere af Rosenkjærprisen
Riddere af Dannebrog
Personer i Kraks Blå Bog (afdøde)
Personer fra Frederiksberg
Ansatte i DR
Litteraturkritikere fra Danmark
Dansksprogede forfattere fra Danmark
Modtagere af Publicistprisen
Litteraturhistorikere fra Danmark
Tchadiske film

Dette er en liste over tchadiske film.

A 
Abattoirs de Forchia, Les (1966) 
Abouna (2002)

B 
Bye Bye Africa (1999)

C 
Changing Rooms (2005)

D 
Daratt (2006) 
Daresalam (2000) 
Don't. Don't Break Up with Megan (2004)
DP75: Tartina City (2006)

E 
Enfant du Tchad, L' (1969)

G 
Goï-Goï (1995)

K 
Kalala (2005)

T 
Troisième jour, Le (1967)
Daresalam

Daresalam er en tchadisk spillefilm fra 2000, instrueret af Issa Serge Coelo.

Eksterne henvisninger 
 

Film fra 2000
Film fra Tchad